Translate the text from Welsh to English.



 
Mae’r rheoleiddiwr ynni OFGEM heddiw wedi cadarnhau y bydd yn cynyddu’r cap ar dariff ynni domestig gan 54% o 1 Ebrill ymlaen.


Bydd hyn golygu y bydd biliau ynni tanwydd dwbl mewn cartrefi cyffredin yn cynyddu i bron i £2,000 y flwyddyn. Bydd hwn yn gyfnod o bryder mawr i bobl.


Mae biliau ynni wedi bod yn cyfrannu’n sylweddol at yr argyfwng costau byw sy’n ein hwynebu ar hyn o bryd. Prin yw’r arwyddion bod pethau’n gwella.


Mae’r cap ar brisiau ynni, a godwyd ym mis Hydref, wedi helpu i warchod cartrefi rhag rhywfaint o effeithiau gwaethaf y cynnydd mewn costau yn y farchnad nwy a thrydan domestig dros fisoedd y gaeaf, cynnydd sydd wedi achosi i nifer mawr o gyflenwyr fynd i ddwylo’r gweinyddwyr.


Nid yw hynny, fodd bynnag, wedi bod yn ddigon i warchod cartrefi, yn enwedig cartrefi ar incwm isel, rhag costau ynni sy’n cynyddu o hyd. Mae National Energy Action wedi cyfrifo bod tua 22,500 yn rhagor o gartrefi yng Nghymru wedi wynebu tlodi tanwydd oherwydd y cynnydd ym mis Hydref.


Mae perygl y bydd degau o filoedd yn rhagor o deuluoedd yn dioddef o dlodi tanwydd yn sgil y cynnydd pellach hwn yn y cap prisiau gan OFGEM ym mis Ebrill.


Mae’n ymddangos mai ateb brys Llywodraeth y DU yw llwytho mwy fyth o gostau ar filiau defnyddwyr. Bydd ei chynllun ad\-dalu biliau ynni yn darparu gostyngiad o £200 ar filiau trydan yn unig o fis Hydref ymlaen, a fydd wedyn yn cael ei hawlio’n ôl yn awtomatig o filiau pobl mewn rhandaliadau gwerth £40 dros y pum mlynedd nesaf.


Mae hefyd wedi cyhoeddi ad\-daliad gwerth £150 ar y dreth gyngor i gartrefi ym mandiau A i D yn Lloegr o fis Ebrill ymlaen. Bydd Cymru yn cael cyllid canlyniadol yn sgil y cyhoeddiad hwn. Rydym yn ystyried sut mae anelu’r cymorth hwn at y rhai sydd ei angen fwyaf. Bydd cyhoeddiad arall yn cael ei wneud maes o law.


Rydym yn gwneud popeth a allwn i gefnogi pobl Cymru â’r argyfwng costau byw a biliau ynni cynyddol, gan gynnwys dyblu taliad y Cymorth Tanwydd Gaeaf i £200 a buddsoddi rhagor yn ein Cronfa Cymorth Dewisol i helpu pobl y mae arnynt angen cymorth brys.


Mae’n bryd i Lywodraeth y DU gymryd camau i helpu cartrefi a mynd i’r afael â’r helbul yn y marchnadoedd ynni domestig.


Mae’r Gweinidog Newid Hinsawdd a minnau wedi ysgrifennu ar y cyd at yr Ysgrifennydd Gwladol dros Fusnes, Ynni a Strategaeth Ddiwydiannol yn Llywodraeth y DU, gan nodi cyfres o gamau gweithredu y gallai Llywodraeth y DU eu cymryd i helpu cartrefi â’u biliau ynni:


* Dileu’r costau polisi cymdeithasol ar filiau ynni cartrefi a’u symud i drethi cyffredinol. Mae’r rhain yn drethi annheg ac yn golygu ein bod yn cymryd cam yn ôl;
* Cyflwyno cap tariff gwahaniaethol ar ynni domestig neu dariff ynni cymdeithasol sydd â’r nod o gefnogi cartrefi o incwm isel yn well;
* Darparu rhagor o gymorth drwy’r cynllun Gostyngiad Cartrefi Clyd a chynlluniau eraill sy’n cynnig taliadau tanwydd dros fisoedd y gaeaf;
* Ehangu’r gallu sydd gan gyflenwyr i ddileu dyledion ynni cartrefi a chyflwyno elfen ‘cyllid cyfatebol’ i’r cynllun, gyda Llywodraeth y DU yn talu’r costau hyn;
* Cynyddu cyfraddau Lwfans Tai Lleol.


Yn anffodus, nid ydym wedi cael ymateb i’n llythyr a anfonwyd bron i fis yn ôl.


Rydym hefyd yn cefnogi galwadau am dreth ffawdelw ar gwmnïau olew a nwy Môr y Gogledd fel ffordd o helpu pobl drwy’r argyfwng costau byw.


Ni fydd gwaith Llywodraeth Cymru ar ei phen ei hun yn ddigon i roi diwedd ar yr argyfwng costau ynni a’r argyfwng costau byw ehangach. Rydym wedi mynegi ein pryderon i Lywodraeth y DU a byddwn yn parhau i wneud hynny.


Mae angen gweithredu ar frys i gynorthwyo pobl â’r prisiau ynni uchel hyn.







Translation:


 
Today, the energy regulator OFGEM, has confirmed it will be increasing the domestic energy tariff cap by 54% from 1 April.


This will have the effect of increasing a typical household’s dual fuel energy bill to almost £2,000 a year. This is a very worrying time for people.


Energy bills have been fuelling the cost\-of\-living crisis we are all currently experiencing. There are few signs of this crisis easing.


The energy price cap, which was raised in October, has helped to shield households from some of the worst of the cost increases in the domestic electricity and gas market over the winter months, which has seen a large number of suppliers fall into administration.


But it has not been enough to protect households, particularly low\-income households, from ever\-increasing energy costs. National Energy Action has calculated some 22,500 more households in Wales have been pushed into fuel poverty by the October increase.


This further rise in the price cap by OFGEM in April risks pushing tens of thousands more families into fuel poverty.


The UK Government’s immediate solution appears to be to load even more costs onto consumers’ bills. Its energy bills rebate will provide a £200 discount to electricity bills only from October, which will then be automatically recovered from people’s bills in £40 instalments over the next five years.


It has also announced a £150 council tax rebate for homes in bands A to D in England from April. Wales will receive a funding consequential as a result of this announcement. We are considering how to target this support at those who need it most. A further announcement will be made in due course.


We are doing everything we can to support people in Wales with the cost\-of\-living crisis and rising energy bills, including doubling the Winter Fuel Support Payment to £200 and making increasing investment in our Discretionary Assistance Fund to help people who need urgent and emergency support.


It is time the UK Government acted to support households and to address the turmoil in the domestic energy markets.


The Minister for Climate Change and I have written jointly to the Secretary of State for Business, Energy and Industrial Strategy, setting out a series of actions the UK Government could take to support households with their energy bills:


* Remove the social policy costs imposed on household energy bills and move them to general taxation. These are a regressive and unfair tax;
* Introduce a differentiated domestic energy tariff cap or social energy tariff targeted to better support lower income households;
* Provide further and increased support through the Warm Home Discount and other winter fuel payment schemes;
* Expand the ability of suppliers to write off household energy debt and introduce a match\-funding element to the scheme, with the costs met by the UK Government;
* Increase Local Housing Allowance rates.


Unfortunately, we have not had a response to our letter of almost a month ago.


We also support calls for a windfall tax on North Sea oil and gas producers as a means of measures to helping people through this cost\-of\-living crisis.


The cost\-of\-energy crisis and the wider cost\-of\-living crisis extends beyond any action the Welsh Government can take alone. We have expressed our concern to the UK Government and will continue to do so.


Urgent action is needed to relieve bill payers from these very high energy prices.